**Dedinka Slniečkovo**

Kde bolo, tam bolo, za siedmimi horami za siedmimi dolinami, kde sa piesok lial a voda sypala, bola raz mala dedinka Slniečkovo. Dedina dostala taký názov, pretože celý deň na malú dedinku svietilo slniečko. Každý deň kohút sedával na konári stromu blízko lesa. Keď tu zrazu sa k nemu prikradla líška. Líška zbadala kohúta a nevedela odolať. Bola taká hladná, že jej sliny tiekli dole bradou. Chodila okolo stromu a rozmýšľala, ako by si chytila kohúta. Keďže lietať nevie, no ani škriabať po strome jej nejde. Neostávalo jej nič iné, len kohútika oklamať a presvedčiť ho, aby zletel zo stromu sám.

Líška sa posadila pod strom a prihovárala sa mu nežným hláskom:

„Kohútik počul si to novinu?“

„Nie, akú?“

„Sám pán kráľ lesa, medveď, vyhlásil, že všetky zvieratká v lese budeme veľká rodina a nikto s nikým nebude nepriateľ. Už si nebudeme ubližovať. Ja nebudem naháňať kohúty a sliepočky a vy sa už líšok nemusíte báť.“

„Ó, tak to som veľmi rád.“

„ Nože, poď kohútik dole, aby sme sa mohli objať na znak priateľstva.“

Líška cela nervózna cupotala okolo stromu. Lenže kohútik sa nedal oklamať, vedel, že líška ho chce len zjesť.

Kohútik jej natešený oznámil: „Som rád a teší ma tá nová správa. Práve sa rozhliadam po okolí a vidím, že sa sem blížia aj ostatní priatelia. Uháňa sem skupinka dedinských psov. Môžeme aj im povedať o tej novine.“

Keď to líška počula celá sa roztriasla.

Kohút zatrepal krídlami: „Čože sa tak bojíš, kmotrička? Veď teraz sme všetci jedna rodina.“

Líška sa len rýchlo otočila a utekala kade ľahšie .

Stihla len zakričať :„Pochybujem, žeby sa to stihli dozvedieť tak rýchlo aj dedinské psy.“

Len čo sa kohútik pozrel pod strom líšky už nebolo. Kohútik sa nedal len tak ľahko oklamať, ale podarilo sa mu oklamať líšku. A kohútik si teraz šťastne nažíva v dedinke Slniečkovo.